#VogueReports ย้อนความสำเร็จ ‘ฟรีน-สโรชา’ จากนักแสดงผู้บุกเบิกซีรี่ส์ GL สู่แบรนด์แอมบาสเดอร์แห่งวงการแฟชั่น
.
‘ความสำเร็จ’ ไม่ต้องการันตีด้วยอายุทางกายหรืออายุการทำงานเสมอไป หากจะกล่าวถึงคนอายุน้อยที่ประสบความสำเร็จบนโลกนี้นั้นก็มีมากมายนับไม่ถ้วน แต่จะมีสักกี่คนที่จะกลายเป็นที่ยอมรับและสร้างชื่อเสียงอย่างมหาศาลภายในเวลาไม่กี่ปี ‘ฟรีน-สโรชา จันทร์กิมฮะ’ คงเป็นชื่ออันดับต้นๆ ที่ใครหลายคนนึกถึงเมื่อกล่าวถึงบุคคลรุ่นใหม่ไฟแรงที่สร้างชื่อเสียงไปทั่วอุตสาหกรรมบันเทิงและแฟชั่นทั้งในประเทศและระดับโลก
.
แน่นอนว่าฟรีนไม่ได้เริ่มต้นเข้ามาด้วยการมีแมวมองหรือโชคช่วยมาตั้งแต่แรก เธอผ่านการแคสติ้งผลงานมานับไม่ถ้วน ทั้งการไปปรากฏตัวบนมิวสิกวิดีโอเพลงต่างๆ ก่อนจะมีผลงานการแสดงให้เห็นตามจอโทรทัศน์ และได้ร่วมเป็นนักแสดงนำซีรี่ส์แนว Girls Loveผลงานซีรี่ส์ชื่อดังในปี 2023 ที่แจ้งเกิดฟรีนให้เป็นที่รู้จักไปทั่วโลกอย่าง ‘ทฤษฎีสีชมพู GAP The Series’ โดยได้พาร์ตเนอร์การทำงานที่สร้างชื่อเสียงไปพร้อมกันอย่าง ‘เบ็คกี้-รีเบคก้า แพทริเซีย อาร์มสตรอง’ ที่ทั้งคู่สร้างบทบาทและภาพจำในการเป็นตัวละคร ‘หม่อมสาม’ และ ‘ม่อน’ ซึ่งประสบความสำเร็จอย่างท่วมท้น จนกล่าวได้เต็มปากว่า ฟรีนและเบ็คกี้คือคู่นักแสดงหญิง ‘Girls Love’ ที่เป็นผู้กรุยทางให้แก่แวดวงการแสดงในประเทศไทยให้เป็นที่ยอมรับและเปิดกว้างถึงความหลากหลายทางเพศ รวมถึงโอบรับถึงความเท่าเทียมในสังคมไทยอย่างแท้จริง 
.
นอกจากการเป็นนักแสดงที่เปี่ยมไปด้วยคุณภาพแล้ว ด้วยความโดดเด่นและเอกลักษณ์เฉพาะตัวของฟรีนส่งให้เธอก้าวเข้าสู่วงการแฟชั่น ซึ่งถือเป็นอีกหนึ่งบทบาทครั้งใหญ่ที่ฟรีนได้ทำงานร่วมกับวาเลนติโน่อยู่เรื่อยมาจนกระทั่งเมื่อต้นเดือนมกราคม 2025 วาเลนติโน่ได้ประกาศแต่งตั้งฟรีนให้เป็นแบรนด์แอมบาสเดอร์คนล่าสุด ซึ่งถือเป็นคนไทยที่สองต่อจาก เจฟ ซาเตอร์ ที่ได้รับเลือกแต่งตั้งให้เป็นแบรนด์แอมบาสเดอร์ของวาเลนติโน่ไปก่อนหน้าในช่วงเดือนปลายปี 2024 ที่ผ่านมา
.
ตามไปอ่านเรื่องราวเพิ่มเติมได้ที่บทความ 'ย้อนความสำเร็จ ‘ฟรีน-สโรชา’ จากนักแสดงผู้บุกเบิกซีรี่ส์ GL สู่แบรนด์แอมบาสเดอร์แห่งวงการแฟชั่น' ได้ที่.
Photo: via Instagram @srchafreen
#voguereports
#VogueReports